1. שו"ת אגרות משה אורח חיים חלק ד סימן מ
ט' – פתיחת הכיור שנסתם בשבת וכשנסתם הכיור (סינק) בשבת אם מותר לקחת כיפת שאיבה (פלענגער) ולנקותו, נראה לע"ד דאם הוא דבר המצוי אין זה ענין קלקול ותיקון ויש להתיר גם בכיפת שאיבה, דהא מיוחד לכך והוי זה רק כהדחת כלים לצורך השבת, אבל אם אינו מצוי יש להחשיב זה כתיקון קצת אף אם אין צורך לאומן, שלכן בכיפת שאיבה אסור אף אם לא נסתם ממש שיוצאין המים מעט מעט שהרי אינו מיוחד שוב לשבת וגם יש להצריך לעשות שלא כדרך שמנקין ואם נסתם לגמרי שהוא תיקון ממש כעשיית פתח יש לאסור לגמרי אך אם יש צורך גדול יש להתיר ע"י נכרי.
2. תלמוד בבלי מסכת שבת דף קמו עמוד ב
משנה. ...מי שנשרו כליו בדרך במים - מהלך בהן ואינו חושש. הגיע לחצר החיצונה - שוטחן בחמה, אבל לא כנגד העם. גמרא. ...מי שנשרו וכו'. אמר רב יהודה אמר רב: כל מקום שאסרו חכמים מפני מראית העין - אפילו בחדרי חדרים אסור. תנן: שוטחן בחמה אבל לא כנגד העם! - תנאי היא; דתניא: שוטחן בחמה אבל לא כנגד העם, רבי אלעזר ורבי שמעון אוסרין.
3. משנה מסכת שקלים פרק ג משנה ב
אין התורם נכנס לא בפרגוד חפות ולא במנעל ולא בסנדל ולא בתפילין ולא בקמיע שמא יעני ויאמרו מעון הלשכה העני או שמא יעשיר ויאמרו מתרומת הלשכה העשיר לפי שאדם צריך לצאת ידי הבריות כדרך שצריך לצאת ידי המקום שנאמר (במדבר ל"ב) והייתם נקיים מה' ומישראל ואומר (משלי ג') ומצא חן ושכל טוב בעיני אלהים ואדם:
4. חידושי הריטב"א מסכת כתובות דף ס עמוד א
צנור שעלו בו קשקשים ממעכן ברגלו בצנעא בשבת מ"ט, איכא מאן דסבר דהא פליגא אדרב דאמר (שבת ס"ד ב') כל שאסרו חכמים מפני מראית עין אפי' בחדרי חדרים אסור ואילו הכא בצנעא שרי ובפרהסיא אסור, אבל בתוספות אמרו דהא לא קשיא עליה דרב דעד כאן לא אמר רב אלא במילתא דאי חזו ליה אית ביה איסור תורה (כסחיטת) [כשטיחת] בגדים בחמה דאתו למימר דכבוס מותר בשבת, אבל הכא כי חזו ליה שבות דרבנן בעלמא הוא.
5. תלמוד בבלי מסכת חולין דף מא עמוד א
אין שוחטין לגומא כל עיקר, אבל עושה גומא בתוך ביתו בשביל שיכנס הדם לתוכה; ובשוק לא יעשה כן, שלא יחקה את הצדוקים:
6. תוספות מסכת שבת דף סה עמוד א
אמר רב כל מקום שאסרו חכמים כו' - י"מ דאין הלכה כרב מדתני בחולין (דף מא.) אין שוחטין לתוך גומא ברשות הרבים שלא יחקה האפיקורסים ובחצר מותר ומיהו אין זה ראיה דבחצר מותר דאף הרואה אותו אומר לנקר חצרו הוא צריך אבל בעלמא שאם יראה אדם הרואה יחשדנו אפילו בחדרי חדרים אסור.
7. רי"ף מסכת שבת דף סב עמוד א
אמר רב יהודה אמר רב כל מקום שאסרו חכמים מפני מראית העין אפי' בחדרי חדרים אסור והא אנן תנן שוטחן בחמה אבל לא כנגד העם תנאי היא כדתניא שוטחן בחמה אבל לא כנגד העם ר' אלעזר ור"ש אוסרין הא מילתא אף על גב דהויא לה סתם מתני' ומחלוקת בברייתא הויא לה הלכה כמחלוקת דברייתא דקאי רב כוותיה דמקשי' מההיא דרב בפ"ק דע"ז דקאמר מאי אינו נראה אילימא דלא מיתחזי והאמר רב יהודה אמר רב כל מקום שאסרו חכמים מפני מראית העין אפי' בחדרי חדרים אסור אלמא הכי הלכתא
8. חידושי הרשב"א מסכת כתובות דף ס עמוד א
צנור שעלו בו קשקשים ממעכן ברגלו בצנעא וכו'. וא"ת והא קיי"ל (שבת ס"ה א') דכל דבר שאסור משום מראית העין אפילו בחדרי חדרים אסור, י"ל ה"מ בדבר שאפשר לטעות בו במלאכה דאורייתא כגון שטיחת בגדים בחמה דאתי למיטעי ביה ולהתיר כבוס בשבת אבל הכא הרואה שממעכן אתי למימר דמתקן כלאחר יד מותר ואין בכך כלום.
9. תלמוד בבלי מסכת מועד קטן דף ח עמוד ב
דתנו רבנן: עושין כל צורכי המת: גוזזין לו שערו, ומכבסין לו כסותו, ועושין לו ארון מנסרין המנוסרין מערב יום טוב. רבן שמעון בן גמליאל אומר: אף מביאין עצים, ומנסרן בצינעא בתוך ביתו.
10. ר"ן על הרי"ף מסכת ביצה דף ה עמוד א
הנהו לא שייכי בדרב כלל דרב ה"ק דכל דבר שהוא מותר גמור וחכמים אסרוהו מפני מראית העין בלבד אין לחלק בו בין רה"ר לרה"י שאם אתה מתיר לו ברה"י אף הוא יעשה כן ברה"ר כיון שהדבר מותר ויאמר אין כאן רואים וכן נמי יש להם לחכמים לחוש שמא יראהו אדם ברה"י ולאסור לגמרי אבל ההיא דארון וצינור ודכוותייהו לא שייכי בדרב כלל דאדרבא מצד עצמם אסורין הן ומפני הצורך והדוחק התירום דארון מלאכה גמורה היא וצינור נמי הא אמרינן עלה בפרק אף על פי (דף ס א) דמתקן כלאחר יד הוא אלא דבמקום פסידא לא גזור רבנן הלכך כיון דאסירי לא רצו חכמים להתירן אלא בצינעה וליכא למימר נמי שלא יתירום כלל דאי אפשר בלאו הכי וליכא למיחש נמי שמתוך הצינעה יבא לידי פרהסי' שכיון שהדבר אסור בעצמו ישמע לך משא"כ בדבר שהוא מותר בעצמו וא"נ אמרת דאיכא למיחש אי אפשר בלא"ה:
11. שולחן ערוך אורח חיים הלכות שבת סימן שא סעיף מה
מי שנשרו כליו (קסא) במים, (קסב) הולך בהם \* ואינו חושש שמא יבא לידי סחיטה. (קסג) נה ולא ישטחם לנגבם, מפני מראית העין, שלא יחשדוהו שכבסן בשבת. (קסד) נו <כח> ואפילו \* (קסה) בחדרי חדרים, שאין שם רואים, (קסו) אסור. ולא אסרו אלא לשטחן בשבת, אבל אם שטח מע"ש כלים המכובסים, (קסז) אינו חייב לסלקן בשבת.
12. ביאור הלכה סימן שא ד"ה \* בחדרי חדרים
ועיין במ"ב במש"כ בשם התוספות והרא"ש ודברי התוס' הם בפרק אף על פי דף סמ"ך ד"ה ממעכן ואף דלאו מילתא דפסיקא הוא דהר"ן בפ"ק דיו"ט תירץ תירוץ אחר על קושית התוספות וגם מהסוגיא דשבת ס"ה משמע דרב כייל בכל מילי וכמו שכתב המ"א בעצמו מ"מ נראה דיש לסמוך ע"ז לדינא משום דיש כמה פוסקים [הר"ן גאון ורז"ה וספר התרומה] דלא ס"ל כלל הא דרב ונהי דבעיקר דינא דרב אין לסמוך עליהם דהרי"ף והרמב"ם והרא"ש והסמ"ג והר"ן כולם פסקו כוותיה דרב וכמו שכתב הב"י עכ"פ באיסור דרבנן יש לצרף לזה דעת המקילין הנ"ל שלא לאסור מפני מראית העין כ"א נגד העם ולא בחצרו: